ATVIRO KONKURSO (SUPAPRASTINTO PIRKIMO) „EKOLOGIŠKAS GAIVUSIS GĖRIMAS“ TECHNINĖS SPECIFIKACIJOS REIKALAVIMAI
LSMU ligoninė Kauno klinikos numato pirkti ekologišką gaivujį gėrimą, kuris turi atitikti šiuos reikalavimus:   

1. Įvairių skonių ekologiškas gaivusis gėrimas 0,33 l skardinėse
11 500 vnt.

LSMU ligoninė Kauno klinikos numato pirkti įvairių skonių ekologišką gaivujį gėrimą 0,33 l skardinėse – 11 500 vnt

1. Įvairių skonių ekologiškas gaivusis gėrimas 0,33 l skardinėse.
1.1. Ekologiškas gaivusis gėrimas turi būti sertifikuotas, kaip ekologiškas pagal Europos Sąjungos ekologinės gamybos reikalavimus. Ant pakuotės turi būti nurodyta ekologinės gamybos sertifikavimo informacija, įskaitant kodą LT-EKO-001 arba lygiavertę galiojančią sertifikavimo informaciją.
1.2. Ekologiškas gaivusis gėrimas turi būti tiekiamas 0,33 l talpos skardinėje pakuotėje. Pakuotės išmatavimai : aukštis - 14,5 cm (± 3 mm), skersmuo - 5,5 cm (± 3 mm). 
1.3. Gėrimo sudėtyje turi būti ne mažiau kaip 6,8 proc. sulčių iš koncentrato. Gėrime neturi būti dirbtinių saldiklių, konservantų ir skonio stipriklių. Galimi šie ekologiško gaiviojo gėrimo skoniai: aviečių, juodųjų serbentų, apelsinų, žaliųjų citrinų, pasiflorų ir ananasų.

1.4. Ekologiškas gaivusis gėrimas gaminamas, gabenamas ir laikomas pagal HN 15:2021 ir (EB) Nr. 37/2005 reikalavimus.

1.5. Ženklinamas pagal HN 119/2014, (EB) Nr. 1169/2011 bei Lietuvos Respublikos parduodamų prekių ženklinimo taisyklėse ir šiuose reikalavimuose nustatyta tvarka.

1.6. Tara, kurioje išpilstytas ekologiškas gaivusis gėrimas, turi būti paženklinta etikete, kurioje lietuvių kalba turi būti nurodyti gamintojo bei tiekėjo rekvizitai, produkto pavadinimas, sudedamosios dalys, maistingumas, laikymo sąlygos, informacija apie kilmės vietą, grynasis kiekis bei užrašas „Tinka vartoti iki (data)“. 
1.7. Pakuotė turi atitikti Lietuvos Respublikos pakuočių ir pakuočių atliekų tvarkymo įstatymo bei Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl Pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus.
1.8. Antrinės pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.
1.9. Ekologiškas gaivusis gėrimas turi būti tiekiamas pagal poreikį, per 3 darbo dienas nuo užsakymo perdavimo, su ne trumpesniu kaip 2/3 vartoti terminu.

1.10. Tiekėjas privalo pateikti gamintojo kokybės pažymėjimą arba lygiavertį pažymėjimui dokumentą originalia kalba (jei importuojama) kartu su lietuvišku vertimu - pirmai siuntai bei tuo atveju kai pareiškiamos pretenzijos dėl produkcijos kokybės. 
1.11. LSMU ligoninė Kauno klinikos yra kontroliuojama VMVT, dėl to VMVT prašymu (raštišku) tiekėjas privalo pateikti reikiamą informaciją apie pristatomą produkciją. 


PASTABOS: pateikta į LSMU ligoninę Kauno klinikas produkcija turi atitikti techninėje specifikacijoje nurodytas sąlygas bei kokybinius reikalavimus;
Produkto kaina pateikiama be depozito.
Pastaba. Pateikti tik techninėje specifikacijoje nurodytą produkcijos asortimentą.
